उरी में भारतीय जवानों पर हुए आतंकी हमले के बाद, भारत लगातार पाकिस्‍तान को जिम्‍मेदार ठहरा रहा है। देश में लगातार पाकिस्‍तान को करारा जवाब देने की आवाज उठ रही है, पाकिस्‍तान से ‘मोस्‍ट फेवर्ड नेशन’ का दर्जा छीने जाने की मांग भी प्रमुखता से उठाई जा रही है। सोमवार को भारत ने सिंधु जल आयोग की बैठक निलंबित कर दी और पाकिस्‍तान के साथ बंटने वाले नदियों के पानी में अपने हिस्‍से का इस्‍तेमाल करने के रास्‍ते तलाशे।